આ ઘટનાની સાથે વિફરેલા એ યુવાન તથા ગામના અન્ય યુવાનોએ ભાજપી આગેવાનને પકડીને ગ્રામસભામાં જ ઝૂડી નાંખ્યો હતો. મારનો ભોગ બનેલા ભાજપી નેતાના પત્ની જ સરપંચ પદની ચૂંટણીમાં હારી ગયા હોવાથી તેઓ જ ગ્રામપંચાયતનો વહીવટ ચલાવવા દેતાં નહી હોવાની વિગતો ખૂલ્લી પડતાં ગ્રામજનો ભાજપી આગેવાને મારતા મારતા ગામની વચ્ચે લઇ ગયા હતા. બાદમાં ગામના વડીલોએ મધ્યસ્થી બનીને મામલો થાળે પાડ્યો હતો. બીજી તરફ અચાનક આ રાજકીય લડાઇની સ્થિતી વધુ બગડે તે અગાઉ પોલીસ કાફલો પણ ગામમાં પહોચી ગયો હતો.